# Приручник за Локализуј

Николај
Шафоростов (Николай Шафоростов, Nick Shaforostoff)

    shaforostoff@kde.ru

Часлав
Илић

    caslav.ilic@gmx.net

превод
2007
Николај Шафоростов
&FDLNotice;
2008-01-22
0.2

Локализуј је систем за рачунарски потпомогнуто превођење, усредсређен на продуктивност и ефикасност. Примењује приступ пасус‑по‑пасус када се преводи документација, а порука‑по‑порука када се преводе делови ГУИ‑ја.

Локализуј
локализација
превођење

## Увод

Покренете ли Локализуј без аргумената командне линије, појавиће се два велика вишередна уноса, као и неколико алатних приказа. Ти се прикази могу наслагати (слично језичцима), издвојити, или сакрити. Фајлове за превођење чини мноштво парова изворни-циљни језик, званих поруке. Једна порука обично одговара једној ниски корисничког сучеља, или једном пасусу документације. Први вишередни унос приказује изворни део поруке; други унос садржи превод, који се може уређивати. Кроз поруке се можете кретати путем приказа Стабло порука, или тастерима стрдоле и стргоре.

Препоручљиво је да се уместо употребе менија и трака алатки навикнете на пречице с тастатуре, јер ће те тако бити продуктивнији. На пример, алт_ пребацује између приказа када су наслагани у језичке, а алтQ покреће упит унутар приказа Веб упит.

## Пројекти

Пројекти су једна од главних замисли у Локализују. Пројекат чини фајл са путањама к фасциклама с преводима, шаблонима, и помоћним фајловима: појмовнику, скриптама за веб упите, преводилачким меморијама. Кад год Локализуј отвори фајл а да пројекат није претходно учитан, потражиће пројектни фајл у родитељским фасциклама (до четири нивоа изнад). Ако покрећете Локализуј из командне линије, пројектни фајл можете навести опцијом `--project`.

За разлику од пројектних фајлова, појмовника и скрипти, преводилачка меморија се не дели међу члановима тима. Оне се стварају и одржавају под домаћом фасциклом корисника, односно, преводилачке меморије свих пројеката складиштене су у истој фасцикли; тако се свака може користити у сваком пројекту.

### Приказ пројекта

Локализујев приказ пројекта даје стабло фајлова са статистиком, попут процента преведености и последњег преводиоца. Одатле можете отворити фајл у текућем или новом прозору Локализуја.

Десним дугметом миша отварате фајл у новом прозору.

Стабло фајлова у пројекту доступно је као алатни приказ у уређивачу, и као засебан прозор.

### Радње над више фајлова

Локализуј тренутно омогућава тражење и мењање текста, и проверу правописа кроз више фајлова. Изаберите оне које желите, па потом ставку Нађи у фајловима из контекстног менија. Први погодак биће дат уобичајено у прозору, а на наредне можете прелазити тастером Ф3; када понестане погодака у текућем фајлу, прелази се на следећи фајл, и тако даље. За ресетовање стања претраге, користите пречицу ктрлF.

## Појмовник

Није ли вам додијало уписивање једног те истог низа речи изнова и изнова, само зато што би вам више времена одузело да пронађете претходни превод и копирате-налепите? Локализуј зато даје алатни приказ појмовника, у коме само уочите (чест) низ речи и уметнете га притиском пречице.

Наравно, појмовник се претходно мора испунити низовима речи. За то на располагању стоји уређивач појмовника, којим такође можете непосредно претраживати појмовник.

## Преводилачка меморија

Приказ Преводилачка меморија омогућава превлачење у њега фасцикле са збирком преведених фајлова (рецимо, из прозора Делфина), почим ће, за неколико минута, аутоматски почети да даје предлоге превода при свакој промени поруке. За уметање предлога у тренутну поруку, користите пречице ктрл1, ктрл2, и тако даље, према броју предлога.

## Могућности синхронизације

Синхрорежим чува пуно времена уредницима, у случајевима када два или више преводилаца раде истовремено на једном фајлу, или када треба одржавати преводе у неколико развојних грана софтвера.

Локализуј омогућава брзо кретање кроз поруке које се разликују, приказујући разлике реч‑по‑реч. Тако, даје два синхроприказа: Примарни синхро и Секундарни синхро. Они су истоветни, али се први обично користи за стапање превода, а други за синхронизацију две гране.

Пошто сте копирали превод из помоћног фајла (синхронизовали га), све потоње измене тог уноса биће пресликане назад у помоћни фајл.

### Стапање

Једна од намена синхрорежима је испитивање измена које су начинили преводиоци новајлије — када се не можете поуздати у квалитет учињеног.

Отворите првобитни фајл, па превуците његову допуњену верзију у приказ Примарни синхро. Потом се кроз уносе који се разликују можете кретати пречицама алтдоле и алтгоре (можете поставити и неке друге, као и обично у КДЕ програмима).

### Синхронизација

Синхрорежим може се користити и за истовремено уређивање превода у две различите гране (или чак три, када се упосле оба синхроприказа). У опцијама пројекта, под ставком Фасцикла гране: задајте путању корене гранске фасцикле, и Секундарни синхро ће аутоматски отварати фајлове из те гране. Како измените поруку у главној грани, тако ће се то одразити на исту поруку у другој грани (наравно, ако је има тамо).

## Веб упити

Приказ Веб упит набраја скрипте дефинисане пројектом, као и ваше локалне. Пример скрипте која са ослања на Гуглове језичке алатке, као и пројектни фајл за њу, можете наћи овде.

## Заслуге и лиценца

Локализуј

Ауторско право за програм © 2007-2008, Николај Шафоростов shaforostoff@kde.ru

Нешто ко̑да преузето из К‑бабела, Локализујевог претходника.

Ауторско право за документацију © 2007-2008, Николај Шафоростов shaforostoff@kde.ru

Аутор:

- Николај Шафоростов (Николай Шафоростов, Nick Shaforostoff) shaforostoff@kde.ru

Више детаља потражите на домаћој страни Локализуја.

превео Часлав Илић caslav.ilic@gmx.net

&underFDL; &underGPL;

&documentation.index;