2002-03-04
2.02.00

# Podrška KDE‑u

## Podrška KDE‑u

Projekat KDE‑a može nalikovati na neizmernu mašineriju novopridošlicama. Bez sumnje, KDE više nije mali projekat, ali budite uvereni da je u svetu KDE‑a i dalje lako uraditi nešto „da se računa“.

Stalno potrebni su novi posvećeni programeri, grafički umetnici, inženjeri zvuka, prevodioci i pisci dokumentacije. Razmislite o upuštanju u ovaj uzbudljiv međunarodni projekat, gde se vaše ime može pročuti u svetu softvera.

Usput ćete steći mnoštvo prijatelja i poznanika, iz svih krajeva sveta. Pored toga, zadovoljstvo zbog rada na stvarnim problemima, od kojeg će koristi imati bezbrojni korisnici širom sveta, i doživljaj projekta koji nezadrživo napreduje, teško je nadmašiti. Priključivanjem i podrškom KDE‑u, polazite na uzbudljivo putešestvije ka slobodnoj i otvorenoj alternativnoj računarskoj platformi.

## Kako otpočeti

- Pretplatite se na poštanske liste KDE‑a koje vas zanimaju.

- Čitajte arhive poštanskih lista da biste stekli osećaj razvoja KDE‑a.

- Naučite se programiranju u radnom okviru KDE‑a, i priključite prijateljskoj zajednici programera KDE‑a.

## Finansijska podrška

Tim KDE‑a naporno radi na stvaranju najbolje radne površi za unixovske operativne sisteme. KDE je besplatno dostupan, i uvek će takav biti, do poslednjeg redka svog kôda, za sve da ga prepravljaju i raspodeljuju. Ako uživate u upotrebi KDE‑a, razmislite da projekat podržite finansijski. Novčani izvori su uvek dobrodošli za finansiranje njegovih aktivnosti.

Ako vam prezauzetost ili veštine ne dozvoljavaju da se aktivno uključite u razvoj KDE‑a, ako to želite, KDE možete finansijski podržati prilogom na:

Čekove važenja u SAD možete slati na sledeću adresu:

    K Desktop Environment e.V.
    Mirko Boehm
    2029 Chadds Ford Drive
    Reston, VA 20191
    USA

Na liniji „Pay to the order of...“ napišite „KDE e.V. - Mirko Boehm“

Iz Evrope, prilog možete doznačiti (pazite na takse ako šaljete sa područja izvan Nemačke):

    K Desktop Environment e.V.
    Account-Nr. 0 66 64 46
    BLZ 200 700 24
    Deutsche Bank 24

Za sva dalja pitanja, slobodno se obratite Mirku Boemu (Mirko Boehm) na kde-ev-treasurer@kde.org.

Vaš prilog biće veoma cenjen — hvala vam!