2002-02-03
0.08.00

# Приручник за Систем помоћи КДЕ‑а

## Систем помоћи КДЕ‑а

Систем помоћи КДЕ‑а пројектован је да поједностави приступ уобичајеним униксовским изворима помоћи (упутне и инфостране), као и сопственој документацији КДЕ‑а (у ИксМЛ формату).

Сви основни КДЕ програми потпуно су документовани, захваљујући напору Документационог тима. Ако желите да помогнете, за више детаља пишите координаторки тима, Лори Вотс (Lauri Watts), на lauri@kde.org. Претходно искуство није неопходно, само полетност и стрпљење.

Ако желите да помогнете превођењу КДЕ документације на свој матерњи језик, ступите у контакт са Координатором превода Албертом Асталсом Сидом (Albert Astals Cid), aacid@kde.org. Више детаља, међу њима контакте координатора за поједине језике, можете наћи на веб сајту локализације КДЕ‑а и у одељку Контакт овог документа.

### Инсталација

К‑центар-помоћи је саставни део основне инсталације КДЕ‑а, и долази са сваком копијом КДЕ‑а. Пребива у пакету `kdebase`, који се може преузети са ftp://ftp.kde.org/pub/kde/, али се вероватно већ налази у скупу пакета вашег оперативног система.

## Позивање помоћи

К‑центар-помоћи можете дозвати на неколико начина:

из менија Помоћ

  Помоћ се вероватно најчешће позива из самог програма. Изаберите Помоћ Садржај да отворите помоћ за дати програм на страни садржаја.

из К‑менија

  Кликните на велико К‑дугме на панелу, па изаберите Помоћ. То ће отворити К‑центар-помоћи на почетној страни добродошлице.

из панела

  Подразумевано, панел Кикера садржи икону за отварање К‑центра-помоћи, када се опет прикаже страна с добродошлицом.

из командне линије

  К‑центар-помоћи се може покренути помоћу УРЛ‑а за приказ фајла. УРЛ‑ови су приложени и за упутне и инфостране. Користе се на следећи начин:

  помоћ програма

    `khelpcenter` `help:/kedit`

    Отвара помоћ за К‑уређивање на страни садржаја.

  локални УРЛ

    `khelpcenter` `file:/ usr/local/src/qt/html/index.html`

  упутна страна

    `khelpcenter` `man:/strcpy`

  инфострана

    `khelpcenter` `info:/gcc`

  Позив `khelpcenter` без параметара отвара почетну страну добродошлице.

## Сучеље К‑центра-помоћи

Сучеље К‑центра-помоћи састоји се од два окна с подацима.

Трака алатки и менији детаљније су објашњени под .

Документи садрже сопствене алатке за навигацију. Њима документ можете пратити или редом, преко веза Следеће, Претходно и Почетак, или нешто слободније, пратећи хипервезе у тексту.

Везе могу водити или у друге одељке истог документа, или у друге документе. Иконама Назад (стрелица улево) и Напред (стрелица удесно) можете се кретати кроз документе које сте посетили у текућој сесији.

Два окна приказују садржај система помоћи (лево) и саме документе помоћи (десно).

### Окно Садржај

Окно Садржај дато је на левој страни прозора К‑центра-помоћи. Као што бисте и очекивали, раздвајач окна̑ можете шетати тако да увек комотно читате садржај једног од њих.

Окно Садржај је додатно подељено у два језичка, један с менијем који даје све документе помоћи доступне К‑центру-помоћи, и други са појмовником терминологије КДЕ‑а.

#### Мени Садржај

Садржај подразумевано даје следеће ставке:

Добро дошли у КДЕ

  Увод у КДЕ, окружење радне површи.

Увод у КДЕ

  Водич за брзи увод у КДЕ. Садржи обилазак сучеља КДЕ‑а и конкретну помоћ и савете за елегантнију употребу КДЕ‑а.

КДЕ‑ово упутство за кориснике

  Темељно истраживање КДЕ‑а: инсталација, подешавање и прилагођавање, коришћење.

Упутства за програме

  Сопствена документација КДЕ‑а. Сви КДЕ програми документовани су у ИксМЛ формату, који се претвара у ХТМЛ када позовете помоћ. Овај одељак набраја све КДЕ програме, уз кратак опис и везу ка потпуној документацији датог програма.

  Програми су приказани у разгранатом стаблу које подражава структуру К‑менија, тако да лакше можете наћи програм који тражите.

Упутне стране наредби

  Упутне стране су традиционални формат документације на вези за униксовске системе. Већина програма на систему имаће своју упутну страну. Поред њих, упутне стране постоје и за програмске функције и формате фајлова.

Прегледање инфо страна

  Техинфо документацију користе разне Гнуове наредбе, као што су `gcc` (компилатор Ц‑а/Ц++а), `emacs`, и многе друге.

Туторијали

  Кратки туторијали, у облику разраде поступака или општих информација.

Често постављана питања о КДЕ‑у

  Питања која се често постављају о КДЕ‑у и одговори на њих.

КДЕ на Вебу

  Везе ка КДЕ‑у на Вебу, као што су званични веб сајт КДЕ‑а и други корисни сајтови.

Информације о контактима

  Како да контактирате програмере КДЕ‑а, и како да се придружите поштанским листама.

Подржавање КДЕ‑а

  Како да помогнете и укључите се у развој.

### Одељци упутних и инфострана

Упутне стране су стандардна униксовска упутства, небројено година у служби по разним оперативним системима. Често су крајње темељите, најбољи извор информација о униксовским наредбама и програмима. Људи када кажу „РТФМ“, упутство које имају у виду често је баш нека упутна страна.

Упутне стране нису савршене. Умеју да иду у дубину и ситне техничке детаље, пошто их често пишу програмери за програмере. У неким случајевима то их чини непредусретљивим, па чак и безмало потпуно неразумљивим многим корисницима. Ипак, оне су најбољи извор чврстих чињеница за већину програма командне линије, а често и једини.

Можда сте се запитали шта значи број када прочитате нешто као `man(1)` — број означава одељак упутства у коме се страна налази. К‑центар-помоћи користи ове бројеве да расподели многе упутне стране по темама, олакшавајући вам тако преглед информација када само разгледате упутства.

Постоје и тзв. инфостране, које су замишљене као замена за упутне стране. Одржаваоци неких програма више не допуњују упутне стране, тако да ако је на располагању и упутна и инфострана, обично инфострана садржи ажурније податке. Већина програма пак има или једну или другу, ретко обе. Ако је програм за који тражите упутство нека Гнуова алатка, највероватније ће имати инфострану уместо упутне.

#### Кретање унутар инфострана

Инфодокументи су уређени хијерархијски. Поједине стране називају се чворовима, и сви документи имају највиши чвор, тј. почетну страну. На почетак документа можете се вратити притиском на Врх.

Претходно и Следеће користе се за прелазак не претходну или следећу страну на тренутном нивоу хијерархије.

Кликом на ставку менија у оквиру документа прелазите на нижи ниво у хијерархији. Нагоре у хијерархији враћате се кликом на Горе.

Упутне су дате слично као инфостране, тако да је индекс одељка највиши чвор, а свака упутна страна ниво испод. Једној упутној страни одговара тачно једна страна помоћи.

### Појмовник КДЕ‑а

Појмовник служи брзим упитима за дефиниције појмова иза речи које су вам непознате. Крећу се од програма и технологија посебних за КДЕ, до општих термина у униксовском рачунарству.

У левом окну можете видети приказ стабла, у једном од два облика: Азбучно или По теми. Оба наводе исте ставке, али другачије поређане, како бисте брзо нашли оно што вас занима.

Док се крећете приказом стабла лево, ставке које будете бирали приказиваће се десно.

### Менији и траке алатки

К‑центар-помоћи има минималистичко сучеље, како бисте могли да се усредсредите на помоћ, а не на употребу самог прегледача помоћи.

Трака алатки садржи следеће иконе:

#### Иконе у траци алатки

Назад

  Прелазак на страну коју сте претходно гледали.

Напред

  Прелазак на наредну страну. Ова је икона активна само када сте већ употребили Назад.

Штампај

  Штампање садржаја тренутно видљиве стране.

Нађи

  Тражење речи на тренутно видљивој страни.

Повећај фонт

  Увећавање величине текста у окну приказивача.

Смањи фонт

  Смањивање величине текста у окну приказивача. Ова је икона активна само када сте претходно увећали текст.

Менији садрже следеће ставке:

Фајл
  Фајл Штампа...

    Штампање садржаја тренутно видљиве стране.

  ктрлQ Фајл Напусти

    Затварање и напуштање К‑центра-помоћи

Уређивање
  ктрлA Уређивање Изабери све

    Избор свог текста на текућој страни.

  ктрлF Уређивање Нађи...

    Тражење речи на тренутно видљивој страни.

Приказ
  Приказ Прикажи извор документа

    Приказ ХТМЛ извора стране коју тренутно гледате.

  Приказ Постави кодирање

    Промена кодирање текуће стране. Обично је подразумевана поставка Самооткривање задовољавајућа, али ако текст ипак није исправно приказан, избор одређеног кодирања га може поправити.

Иди Назад

  Одлазак на страну коју сте претходно читали.

Иди Напред

  Ако сте ишли уназад путем иконе или ставке у менију, овом ставком можете се поново враћати унапред.

Иди ...

  На дну менија Иди налази се историјат, списак последњих неколико страна које сте гледали. Избором неке од њих отићи ћете директно на њу.

## Заслуге и лиценце

К‑центар-помоћи

Првобитно развио МатијасЕлтер (Matthias Elter) elter@kde.org

Текући одржавалац је Корнелијус Шумахер (Cornelius Schumacher) schumacher@kde.org

&underFDL; &underGPL;