# Priručnik za Dolphin

Peter
Penc (Peter Penz)

    peter.penz@gmx.at

Orvil
Benet (Orville Bennett)

    obennett@hartford.edu

Majkl
Ostin (Michael Austin)

    tuxedup@users.sourceforge.net

Dejvid
Edmundson (David Edmundson)

    kde@davidedmundson.co.uk

Alan
Blančflauer (Alan Blanchflower)
Časlav
Ilić

    caslav.ilic@gmx.net

prevod
2006
Peter Penc (Peter Penz)
2006
Orvil Benet (Orville Bennett)
Majkl Ostin (Michael Austin)
&FDLNotice;
2008-03-05
1.0.2

Dolphin je menadžer fajlova za KDE kojem je glavna projektna vodilja upotrebljivost.

KDE
Dolphin
menadžer fajlova
fajl
upravljanje

## Uvod

Dolphin je menadžer fajlova za KDE koji teži poboljšanju upotrebljivosti korisničkog sučelja. Nije zamišljeno da bude takmac K‑osvajaču: Dolphin se ograničava samo na upravljanje fajlovima, dok je K‑osvajač univerzalni pregledač i prikazivač mnogih tipova fajlova. Ovakav pristup razvoju omogućava usredsređenost na optimizaciju sučelja za usku namenu upravljanja fajlovima.

Probleme na koje naiđete, ili želje za novim mogućnostima, možete uputiti autorima preko dijaloga za prijavu grešaka: stavka menija Pomoć Prijavi grešku....

## Sučelje Dolphina

### Mogućnosti Dolphina

Dolphin se ne razilazi previše sa sučeljem K‑osvajača kao menadžera fajlova. Ipak, ima izvesnih obrazaca upotrebe koji od korisnika mogu zahtevati nešto promena u navikama. U daljem tekstu, kako bi korisnici ovo što lakše prevazišli, pokušaćemo da objasnimo razlike.

#### Korisničko sučelje Dolphina

Podrazumevano sučelje sastoji se od (1) trake menija, (2) trake alatki, (3) trake lokacije, (4) radnog prostora, (6) panela mestâ, (7) panela podataka i (8) trake stanja.

Snimak Dolphina u pogonu Snimak Dolphina

Traka lokacije daje putanju do tekuće fascikle, i postoji u dve verzije. Podrazumevano se lokacija daje u „mrvičnom“ prikazu: svaka fascikla u putanji je veza koja vodi direktno u tu fasciklu. Tako, fascikla `/home/koja/Dokumenti` postaje `Domaće > Dokumenti`, gde se na `Domaće` i `Dokumenti` može kliknuti da bi se prešlo u tu fasciklu. Ovo čini kretanje kroz fascikle iznad trenutne lakšim i intuitivnijim. Druga verzija trake lokacije je ona klasična, tekstualno polje u koje možete uneti tačnu putanju do fascikle koju želite.

Za prebacivanje sa unosa putanje na mrvice, jednostavno dvokliknite na područje mrvica. Za promenu u drugom smeru, kliknite na žutu strelicu desno od polja za unos.

Ako želite da promenite podrazumevan prikaz, svratite u odeljak postavki.

Radni prostor prikazuje sadržaj tekuće fascikle. Može se zadati i „podeljeni“ režim, u kojem se istovremeno prikazuje sadržaj dve fascikle.

Traka stanja prikazuje ograničene detalje o fajlu nad kojim je miš i tekućoj fascikli. Kada pokazivač miša stane nad fajlom, traka stanja daje ime, veličinu i tip fajla (npr. JPEG). Kada nijedan fajl nije istaknut, i miš nije nad bilo kojim, traka stanja prikazuje broj fajlova i potfascikli u tekućoj fascikli. U svakom trenutku, data je količina prostora u upotrebi na tekućoj tački montiranja, kao i ceo prostor raspoloživ na njoj (npr. za `/home/`).

#### Radni prostor Dolphina

Dolphinov radni prostor može prikazivati sadržaj fascikle na razne načine: u ikonama, detaljima, ili kolonama. Za svaki od njih se dodatno može uključiti pregled, u kome ikone umesto prostog tipa odražavaju sadržaj fajla.

Dugmetom Ikone sadržaj fascikle se prikazuje kao skup ikona po tipu fajlu, npr. MP3 fajl biće predstavljen ikonom za MP3. Potfascikle su predstavljene ikonom oblika fizičke fascikle. Izgled ikone fascikle određuje aktivna KDE tema ikona, ali korisnik može dodeliti posebne ikone pojedinim fasciklama ako to želi. Ovo se izvodi u dijalogu svojstava.

Klikom na Detalji dobija se spisak stavki u fascikli upotpunjen njihovim dodatnim svojstvima. U podrazumevanoj postavi, Dolphin daje samo veličinu i datum poslednje izmene fajla. Izbor dodatnih podataka može se izmeniti desnim klikom na zaglavlje kolone i izborom željenog podatka, ili pod Postavke Podesi Dolphin....

Dugmetom Kolone moguće je prikazati više nivoa strukture fascikli odjednom. Kad god se klikne na fasciklu, pojavljuje se novo okno desno od tekućeg spiska, sa sadržajem te fascikle.

Prikaz zadat dugmetom Pregled sličan je prikazu sa ikonama. Razlika je u tome što, gde god je moguće, ikona daje pregled sadržaja fajla. Ovo je posebno korisno za različite formate slika, kao što su JPG, PNG, XCF, SVG, i mnogi drugi. Tekstualni fajlovi predstavljeni su ikonom sa prvih nekoliko redova svog sadržaja. Dolphin ume da prikaže i preglede HTML i PDF fajlova u ovom režimu. Veličina pregleda može se odrediti u podešavanju Dolphina.

Prikaz fascikle u kojoj se trenutno radi menja se jednostavnim klikom na odgovarajuće dugme na traci alatki. Prikaz će se tada odmah promeniti na novoizabrani.

Snimak Dolphina u pogonu Dugmad za izbor načina prikaza

Dolphin može da prikaže dve fascikle unutar istog prozora, što se naziva razdeljenim radnim prostorom. Ovaj režim prikaza možete uključiti ili isključiti ikonom na traci alatki, ili stavkom menija Prikaz Podeli.

Kada je ova opcija uključena, radni prostor će biti razdeljen na dva, svaki sa svojom trakom lokacije. Jedan od njih je uvek aktivan, što se postiže klikom na željeni prostor. Kade se razdeljeni radni prostor isključi, preostaje onaj trenutno aktivan, dok se neaktivan zatvara.

Snimak Dolphina u pogonu Dolphin sa razdeljenim radnim prostorom

Dolphin može da vezuje način prikaza za pojedine fascikle. Na primer, ako tokom razgledanja `/home/koja/Slike/` korisnik izabere prikaz sa pregledima, sledeći put kada poseti tu fasciklu režim će se sâm prebaciti na preglede. Ovo je posebno korisno za fascikle koje sadrže uglavnom slike. Ova mogućnost je dostupna samo za lokalne fascikle za koje korisnik ima dozvole čitanja i pisanja. Dolphin takođe pamti da li je pri poslednjem zatvaranju važio režim jedinstvenog ili razdeljenog radnog prostora, i obnavlja ga po pokretanju.

Dolphin može da prikaže i skrivene fajlove i potfascikle u tekućoj fascikli. Skrivenim se smatraju oni nazivâ koji počinju tačkom, npr. `.dolphin` ili `.kde/`.

Skrivene fajlove i potfascikle moguće je razlikovati od neskrivenih i po boji u prikazu — predstavljeni su bleđom bojom od neskrivenih.

Snimak Dolphina u pogonu Dolphin prikazuje skrivene fajlove i fascikle

Prikaz skrivenih fajlova i fascikli možete uključiti stavkom menija Prikaz Prikaži skrivene fajlove

Dolphin ume da ređa sadržaj fascikle na nekoliko načina: po imenu, po datumu, po veličini, i za svaki rastuće ili opadajuće. Izbor ređanja se odnosi samo na trenutnu fasciklu, ne i na ostale. Kao i režimi prikaza, i redosled ređanja se pamti prema svakoj fascikli zasebno.

Način ređanja u fascikli određujete jednom od stavki u meniju Prikaz Poređaj prema.

#### Dolphinovi paneli

Radni prostor Dolphina može sadržati nekoliko panela. Možete ih uključiti pod Prikaz Paneli. Izabran panele potom možete raspoređivati unutar prozora klikom na i prevlačenjem njihovih naslova. Slede opisi raspoloživih panela.

##### Mesta

Panel Mesta podrazumevano stoji na levoj strani prozora, i prikazuje sve lokacije koje ste markirali. Takođe daje diskove i druge medijume prikačene na računar. Spisak mesta odgovara onom u meniju mrvica. podrazumevano stoji na levoj strani prozora, i prikazuje sve lokacije koje ste markirali. Takođe daje diskove i druge medijume prikačene na računar. Spisak mesta odgovara onom u meniju mrvica.

##### Podaci

Panel Podaci daje više podataka o izabranom fajlu, kao što su veličina, tip i datum poslednje izmene. Takođe prikazuje veći pregled sadržaja izabranog fajla. daje više podataka o izabranom fajlu, kao što su veličina, tip i datum poslednje izmene. Takođe prikazuje veći pregled sadržaja izabranog fajla.

##### Fascikle

Panel Fascikle prikazuje strukturu fajl sistema u obliku stabla, ali samo fascikle. Klikom na jednu od fascikli u stablu, Dolphin prebacuje glavni prikaz na njen sadržaj. prikazuje strukturu fajl sistema u obliku stabla, ali samo fascikle. Klikom na jednu od fascikli u stablu, Dolphin prebacuje glavni prikaz na njen sadržaj.

##### Terminal

Otvara terminal u radnom prostoru Dolphina, i to na fascikli koja se trenutno pregleda. Promenom fascikle u glavnom prikazu promeniće se i radna fascikla terminala. Napomena: obrnuto, promena fascikle u terminalu, neće se odraziti na glavni prikaz. Terminal radi samo sa lokalnim diskovima.

## Upotreba Dolphina

### Kretanje u Dolphinu

Glavni instrument Dolphina za kretanje kroz fajl sistem jeste radni prostor. Klik na potfasciklu u okviru tekuće fascikle vodi u nju. Klik na fajl u radnom prostoru otvara fajl u podrazumevanom programu za taj tip fajla.

Kroz fajl sistem može se kretati i trakom alatki. Ona sadrži dva ključna dugmeta za brzo i lako kretanje kroz fascikle: Nazad i Napred.

Snimak Dolphina u pogonu Dugmad trake alatki u Dolphinu

Još dugmadi koja olakšavaju kretanje može biti dodato na traku alatki, kao i drugih za prečice ka funkcijama Dolphina, npr. brisanje fajlova.

Dolphin prati fasciklu čiji se sadržaj trenutno pregleda i putem trake lokacije i naslovne trake. Traka lokacije može imati dva oblika. Prvi je prikaz putanje, koji daje putanju tekuće fascikle, npr. `/usr/share/apps/dolphin/`.

Snimak Dolphina u pogonu Dolphin daje putanju fascikle

Drugi oblik je „mrvični“ prikaz, koji omogućava korisniku prebacivanje na jednu od fascikli iznad tekuće. Ovo se postiže sučeljem nalik na jezičke, gde se na ime svake prethodne fascikle može kliknuti da se prebaci na nju.

Snimak Dolphina u pogonu Dolphin daje mrvični prikaz

Oblik trake lokacije menja se dugmetom za pregledanje. Svaki klik na njega promeniće prikaz putanje u mrvični prikaz, i obrnuto. Drugi način za promenu je Prikaz Navigaciona traka Prikaži punu lokaciju.

Snimak Dolphina u pogonu Dolphinovo dugme za pregledanje

Uz prikaz putanje fascikle, korisnik može uneti tačnu putanju do fascikle u koju želi da uđe. Dok se putanja kuca, ispod polja za unos otvoriće se padajući spisak koji daje pregled putanja koje počinju do tog trenutka upisanim tekstom. Na primer, unosom `/usr/share/apps/k` biće prikazane sve fascikle ispod `/usr/share/apps/` koje počinju slovom `k`.

Kada je uključen mrvični prikaz korisnik ne može direktno upisati putanju, već se mora ručno kretati kroz fajl sistem kliktanjem na fascikle i potfascikle.

Kao ispomoć za kretanje kroz fajl sistem, Dolphin pruža mesta. Mestom se može odrediti bilo koja lokacija na sistemu, uključujući i virtuelne fascikle poput `trash:/`. Izborom mesta sa spiska, radni prostor će se prebaciti na fasciklu ili virtuelnu lokaciju na koju ono ukazuje.

Snimak Dolphina u pogonu Otvoren spisak markera u Dolphinu

Da bi se neko mesto moglo izabrati, traka lokacije mora biti u mrvičnom režimu. Klikom na domaće dugme, izgleda koji određuje tekuća tema ikona, otvoriće se padajući spisak svih raspoloživih mestâ. Takođe su data u Dolphinovom panelu Mesta, kojem se pristupa prebacivanje bočne trake u režim markerâ. Zatim možete kliknuti na željeno mesto da biste otvorili tu fasciklu., kojem se pristupa prebacivanje bočne trake u režim markerâ. Zatim možete kliknuti na željeno mesto da biste otvorili tu fasciklu.

### Podešavanje Dolphina

Dolphin se podešava preko svog dijaloga za podešavanje. Njemu pristupate preko trake menija, Postavke Podesi Dolphin....

Dijalog za podešavanje sastoji se od tri odeljka: Opšte, Načini prikaza i Markeri. Klikom na jedan od njih dobićete opcije koje se mogu podešavati, na desnoj strani dijaloga.

Snimak Dolphina u pogonu Podešavanje Dolphina, opšte opcije

U opšte opcije Dolphina spadaju: podrazumevana domaća lokacija korisnika (npr. `/home/koja`), podrazumevani način prikaza (koji koriste sve fascikle kod kojih prikaz nije ručno izabran) i da li je podeljeni prikaz podrazumevano uključen.

Snimak Dolphina u pogonu Podešavanje Dolphina, opcije prikaza

Opcije prikaza razlikuju se ponešto od opštih, po tome što daju tri jezička s opcijama. Pod jezičkom Ikone nalaze se opcije u vezi sa prikazom ikona, npr. njihova veličina. Jezičak Detalji daje opcije za prikaz detalja, npr. koji se podaci o fajlovima daju. Jezičak Pregledi omogućava izbor opcija koje se tiču prikaza pregleda, npr. veličine slika u pregledu.

### Brzi saveti

Slede neki saveti za efikasnije korišćenje Dolphina.

#### Brzo markiranje

Na fasciklu koju trenutno gledate možete brzo postaviti marker desnim klikom na radni prostor, pa izborom Dodaj u Mesta. Otvoriće se dijalog markera, gde unesete ime i zadate ikonu koja će predstavljati marker.

#### Traženje fajlova

Dolphin ume da traži fajlove po sistemu. Ako pritisnete CtrlF ili izaberete iz menija Alatke Nađi fajl..., otvoriće se K‑nalazač sa postavkom da traži u tekućoj i svim potfasciklama u njoj.

#### Montiranje skladišnih medijuma

Skladišni medijum se najbrže montira klikom na uređaj. Dolphin će ga tada sâm montirati i otvoriti.

#### Opoziv radnji

Dolphin ume da opoziva izmene učinjene fajlovima. Na primer, ako pošaljete fajl u smeće, to se može opozvati i fajl vratiti u fasciklu u kojoj je bio pre bacanja. Radnja se može opozvati izborom Uredi Opozovi, ili pritiskom CtrlZ.

#### Paketno preimenovanje fajlova

Dolphinom se mogu promeniti imena više fajlova istovremeno. Svaki će dobiti zadato ime, praćeno rednim brojem od ukupnog broja fajlova izabranih za preimenovanje. Na primer `test-1.png`, `test-2.png`, `test-3.png`. Ovo je zgodno, na primer, kada želite da imenujete zvučne zapise po broju numere, ili fotografije sa digitalne kamere.

Da bi se fajlovi paketno preimenovali, prvo izaberite one koje želite. To možete učiniti prevlačenjem mišem preko fajlova, ili držanjem taster Ctrl i klikom na svaki fajl pojedinačno. Potom otvarate dijalog za paketno preimenovanje, pritiskom tastera F2 ili stavkom menija Fajl Preimenuj....

U dijalog unosite osnovno ime koje želite da fajlovi imaju, koje u sebi sadrži znak #. Ovaj će znak biti smenjen odgovarajućim rednim brojem u konačnom imenu (ako ga ne unesete, biće vam ukazano na pogrešku).

#### Poređenje izabranih fajlova

Dolphin može uporediti izabrane fajlove i prikazati razlike među njima. Da bi ovo bilo moguće, mora biti instaliran i program K‑poređenje; mogu se porediti samo fajlovi koje K‑poređenje ume da analizira.

Da bi se fajlovi uporedili, prvo morate izabrati one koje želite. Zatim pokrećete K‑poređenje izborom Alatke Uporedi fajlove. K‑poređenje će se pokrenuti i prikazati razlike među fajlovima.

#### Filtriranje izabranih fajlova

U Dolphinu možete ograničiti prikaz fajlova filtriranjem radnog prostora kroz nisku teksta. Na primer, ako želite da se vide samo MP3 fajlovi u tekućoj fascikli, možete filtrirati kroz `.mp3`; tada će s vidika nestati svi fajlovi koji ne sadrže `.mp3` u imenu.

Prikaz se filtrira putem filterske trake, u koju unosite filterski tekst. Filtersku traku uključujete ili pritiskom tastera /, ili izborom stavke menija Alatke Prikaži filtersku traku. Filtersku traku uklanjate ili pritiskom tastera Esc, ili ponovnim izborom iste stavke menija.

## Pregled naredbi

### Glavni prozor Dolphina

#### Meni Fajl

Fajl Novo

  Stvara novi objekat u tekućoj fascikli.

CtrlN Fajl Novi prozor

  Otvara novi prozor.

F2 Fajl Preimenuj...

  Menja imena trenutno izabranih dokumenata.

Brisanje Fajl Premesti u smeće

  Premešta trenutno izabrane fajlove u smeće.

ShiftBrisanje Fajl Obriši

  Trajno briše trenutno izabrane fajlove, bez prethodnog premeštanja u smeće.

AltEnter Fajl Svojstva

  Prikazuje dijalog sa podacima o trenutno izabranim fajlovima.

CtrlQ Fajl Napusti

  Napušta Dolphin.

#### Meni Uredi

CtrlZ Uredi Opozovi

  Opoziva poslednju radnju izvedenu Dolphinom.

CtrlShiftZ Fajl Ponovi

  Ponavlja prethodno opozvanu radnju.

CtrlX Uredi Iseci

  Iseca trenutno izabrane fajlove.

CtrlC Uredi Kopiraj

  Kopira trenutno izabrane fajlove.

CtrlV Uredi Nalepi

  Lepi kopirane ili isečene fajlove u tekuću fasciklu.

CtrlA Uredi Izaberi sve

  Bira sve fajlove i fascikle u tekućoj fascikli.

CtrlShiftA Uredi Izvrni izbor

  Bira sve neizabrane stavke, a poništava izbor izabranih, u tekućoj fascikli.

#### Meni Prikaz

Ctrl+ Prikaz Uveličaj

  Uvećava ikone u radnom prostoru.

Ctrl- Prikaz Umanji

  Umanjuje ikone u radnom prostoru.

Ctrl1 Ctrl2 Ctrl3 Prikaz Način prikaza

  Menja prikaz radno prostora: ikone, detalji, pregledi.

Prikaz Poređaj prema

  Menja da li se stavke ređaju po imenu, veličini ili datumu. Može se zadati i opadajući redosled.

Alt. Prikaz Prikaži skrivene fajlove

  Prikazuje sve skrivene fajlove i potfascikle u tekućoj fascikli.

F3 Prikaz Podeli

  Uključuje i isključuje podeljeni prikaz radnog prostora.

F5 Prikaz Učitaj ponovo

  Ponovo učitava tekuću fasciklu.

Prikaz Zaustavi

  Zaustavlja učitavanje sadržaja tekuće fascikle.

CtrlL Prikaz Navigaciona traka Prikaži punu lokaciju

  Menja režim trake lokacije: unos teksta ili mrvice.

F9 Prikaz Bočna traka

  Uključuje i isključuje panel Mesta..

Prikaz Podesi svojstva prikaza...

  Otvara dijalog sa svojstvima prikaza.

#### Meni Idi

AltGore Idi Gore

  Prebacuje na fasciklu iznad tekuće.

Nazad Idi Nazad

  Prebacuje na prethodno pregledanu fasciklu.

AltDesno Idi Napred

  Prebacuje na prvu skorije pregledanu fasciklu.

AltPočetak Idi Domaća

  Prebacuje na korisnikovu domaću fasciklu.

#### Meni Alatke

F4 Alatke Otvori terminal

  Otvara terminal već postavljen na tekuću fasciklu.

CtrlF Alatke Nađi fajl...

  Otvara K‑nalazač već u okviru tekuće fascikle.

CtrlI Alatke Prikaži filtersku traku

  Uključuje i isključuje filtersku traku.

Alatke Uporedi fajlove

  Upoređuje trenutno izabrane fajlove K‑poređenjem.

#### Meni Postavke

Postavke Prikaži traku alatki

  Sakriva i prikazuje traku alatki.

Postavke Podesi prečice...

  Otvara dijalog za podešavanje prečica.

Postavke Podesi trake alatki...

  Otvara dijalog za podešavanje traka alatki.

Postavke Podesi Dolphin...

  Otvara dijalog za podešavanje Dolphina.

#### Meni Pomoć

&help.menu.documentation;

## Česta pitanja

Kako da dodam sopstveni servisni meni Dolphinu?

Dolphin može da koristi većinu servisnih menija načinjenih za K‑osvajač, ali postavlja jedno ograničenje: servisne stavke koje se same dodaju na najviši nivo biće automatski razmeštene u podmeni radnji. Ovo sprečava gužvu u kontekstnom meniju.

Da biste dodali servisni meni Dolphinu, sačuvajte ga u Dolphinovu fasciklu servisnih menija, `~/.kde/share/apps/dolphin/servicemenus/` (ako potfascikla `servicemenus/` ne postoji, sami je napravite). Kad to učinite, servisni meni će biti dostupan po sledećem pokretanju Dolphina.

Kako da mi Dolphin bude podrazumevani menadžer fajlova?

Da biste Dolphin postavili za podrazumevani menadžer, u Sistemskim postavkama idite pod jezičak Napredno, stavka Pridruženja fajlovima. Tamo za MIME tip `directory` (u odeljku stabla `inode`) stavite da je Dolphin prvi na spisku prvenstva.

Da se Dolphin podrazumeva i za otvaranje virtuelnih fascikli KDE‑a, poput `system:/`, ponovo otidite u Pridruženja fajlovima u Sistemskim postavkama, pa nađite MIME tip `system_directory` (u istom odeljku). Tu međutim, umesto da samo dodate Dolphin na prvo mesto, kliknite na dugme Dodaj... pa upišite `dolphin %u` u polju pri vrhu dijaloga.

## Razna pitanja

Treba li Dolphin da zameni K‑osvajač?

Dolphin nije zamišljen kao suparnik K‑osvajaču. Dok je K‑osvajač univerzalni pregledač, koji može da prikazuje HTML strane, tekstualne dokumente, fascikle i još puno toga, Dolphin se usredsređuje na funkciju menadžera fajlova. Ovakav pristup omogućava optimizaciju korisničkog sučelja za tu jednu namenu.

Kako mogu da se uključim u razvoj Dolphina?

Najlakši način je obratiti se programerima Dolphina e‑poštom. Pišite Peteru Pencu (glavnom programeru) kako mislite da možete pomoći, koliko vremena možete posvetiti, i on će vas uputiti na dalje korake. Za poboljšavanje dokumentacije pišite Majklu Ostinu (glavnom dokumentatoru), koji će vam reći koje delove treba dodati ili dovršiti, i kako se dokumentacija predaje.

Adrese e‑pošte pomenutih osoba možete naći na glavnoj strani dokumentacije, ili u odeljku zasluga.

Gde predajem izveštaje o greškama?

Greške treba prijavljivati samo za konačna izdanja Dolphina, jer se verzija iz subversion riznice Dolphina neprekidno razvija i povremeni problemi su potpuno očekivani.

Zvanični kanal za prijavu grešaka je putem KDE‑ovog sistema za praćenje grešaka. Pored toga, probleme možete prijaviti i e‑poštom direktno Peteru Pencu (adresa na uvodnoj strani ili u zaslugama).

KDE‑ov pratilac grešaka nalazi se na http://bugs.kde.org.

Gde predajem zahteve za novim mogućnostima?

Isto kao i za greške, ili preko pratioca grešaka ili e‑poštom na adresu Petera Penca.

## Zasluge i licenca

Dolphin

© (program) 2005–2006, Peter Penc (Peter Penz) peter.penz@gmx.at

Doprinosioci:

- Cvetoslav Ljudmilov (Cvetoslav Ludmiloff) ludmiloff@gmail.com

- Stefan Monov (Стефан Монов, Stefan Monov) logixoul@gmail.com

- Majkl Ostin (Michael Austin) tuxedup@users.sourceforge.net

- Orvil Benet (Orville Bennett) obennett@hartford.edu

© (dokumentacija) 2005, Peter Penc (Peter Penz) peter.penz@gmx.at

© (dokumentacija) 2006, Orvil Benet (Orville Bennett) obennett@hartford.edu

© (dokumentacija) 2006, Majkl Ostin (Michael Austin) tuxedup@users.sourceforge.net

preveo Časlav Ilić caslav.ilic@gmx.net

&underFDL; &underGPL;

## Instaliranje

### Kako doći do Dolphina

&install.intro.documentation;

### Gradnja i instaliranje

&install.compile.documentation;

&documentation.index;