# Priručnik za Lokalizuj

Nikolaj
Šaforostov (Николай Шафоростов, Nick Shaforostoff)

    shaforostoff@kde.ru

Časlav
Ilić

    caslav.ilic@gmx.net

prevod
2007
Nikolaj Šaforostov
&FDLNotice;
2008-01-22
0.2

Lokalizuj je sistem za računarski potpomognuto prevođenje, usredsređen na produktivnost i efikasnost. Primenjuje pristup pasus‑po‑pasus kada se prevodi dokumentacija, a poruka‑po‑poruka kada se prevode delovi GUI‑ja.

Lokalizuj
lokalizacija
prevođenje

## Uvod

Pokrenete li Lokalizuj bez argumenata komandne linije, pojaviće se dva velika višeredna unosa, kao i nekoliko alatnih prikaza. Ti se prikazi mogu naslagati (slično jezičcima), izdvojiti, ili sakriti. Fajlove za prevođenje čini mnoštvo parova izvorni-ciljni jezik, zvanih poruke. Jedna poruka obično odgovara jednoj niski korisničkog sučelja, ili jednom pasusu dokumentacije. Prvi višeredni unos prikazuje izvorni deo poruke; drugi unos sadrži prevod, koji se može uređivati. Kroz poruke se možete kretati putem prikaza Stablo poruka, ili tasterima StrDole i StrGore.

Preporučljivo je da se umesto upotrebe menija i traka alatki naviknete na prečice s tastature, jer će te tako biti produktivniji. Na primer, Alt_ prebacuje između prikaza kada su naslagani u jezičke, a AltQ pokreće upit unutar prikaza Veb upit.

## Projekti

Projekti su jedna od glavnih zamisli u Lokalizuju. Projekat čini fajl sa putanjama k fasciklama s prevodima, šablonima, i pomoćnim fajlovima: pojmovniku, skriptama za veb upite, prevodilačkim memorijama. Kad god Lokalizuj otvori fajl a da projekat nije prethodno učitan, potražiće projektni fajl u roditeljskim fasciklama (do četiri nivoa iznad). Ako pokrećete Lokalizuj iz komandne linije, projektni fajl možete navesti opcijom `--project`.

Za razliku od projektnih fajlova, pojmovnika i skripti, prevodilačka memorija se ne deli među članovima tima. One se stvaraju i održavaju pod domaćom fasciklom korisnika, odnosno, prevodilačke memorije svih projekata skladištene su u istoj fascikli; tako se svaka može koristiti u svakom projektu.

### Prikaz projekta

Lokalizujev prikaz projekta daje stablo fajlova sa statistikom, poput procenta prevedenosti i poslednjeg prevodioca. Odatle možete otvoriti fajl u tekućem ili novom prozoru Lokalizuja.

Desnim dugmetom miša otvarate fajl u novom prozoru.

Stablo fajlova u projektu dostupno je kao alatni prikaz u uređivaču, i kao zaseban prozor.

### Radnje nad više fajlova

Lokalizuj trenutno omogućava traženje i menjanje teksta, i proveru pravopisa kroz više fajlova. Izaberite one koje želite, pa potom stavku Nađi u fajlovima iz kontekstnog menija. Prvi pogodak biće dat uobičajeno u prozoru, a na naredne možete prelaziti tasterom F3; kada ponestane pogodaka u tekućem fajlu, prelazi se na sledeći fajl, i tako dalje. Za resetovanje stanja pretrage, koristite prečicu CtrlF.

## Pojmovnik

Nije li vam dodijalo upisivanje jednog te istog niza reči iznova i iznova, samo zato što bi vam više vremena oduzelo da pronađete prethodni prevod i kopirate-nalepite? Lokalizuj zato daje alatni prikaz pojmovnika, u kome samo uočite (čest) niz reči i umetnete ga pritiskom prečice.

Naravno, pojmovnik se prethodno mora ispuniti nizovima reči. Za to na raspolaganju stoji uređivač pojmovnika, kojim takođe možete neposredno pretraživati pojmovnik.

## Prevodilačka memorija

Prikaz Prevodilačka memorija omogućava prevlačenje u njega fascikle sa zbirkom prevedenih fajlova (recimo, iz prozora Dolphina), počim će, za nekoliko minuta, automatski početi da daje predloge prevoda pri svakoj promeni poruke. Za umetanje predloga u trenutnu poruku, koristite prečice Ctrl1, Ctrl2, i tako dalje, prema broju predloga.

## Mogućnosti sinhronizacije

Sinhrorežim čuva puno vremena urednicima, u slučajevima kada dva ili više prevodilaca rade istovremeno na jednom fajlu, ili kada treba održavati prevode u nekoliko razvojnih grana softvera.

Lokalizuj omogućava brzo kretanje kroz poruke koje se razlikuju, prikazujući razlike reč‑po‑reč. Tako, daje dva sinhroprikaza: Primarni sinhro i Sekundarni sinhro. Oni su istovetni, ali se prvi obično koristi za stapanje prevoda, a drugi za sinhronizaciju dve grane.

Pošto ste kopirali prevod iz pomoćnog fajla (sinhronizovali ga), sve potonje izmene tog unosa biće preslikane nazad u pomoćni fajl.

### Stapanje

Jedna od namena sinhrorežima je ispitivanje izmena koje su načinili prevodioci novajlije — kada se ne možete pouzdati u kvalitet učinjenog.

Otvorite prvobitni fajl, pa prevucite njegovu dopunjenu verziju u prikaz Primarni sinhro. Potom se kroz unose koji se razlikuju možete kretati prečicama AltDole i AltGore (možete postaviti i neke druge, kao i obično u KDE programima).

### Sinhronizacija

Sinhrorežim može se koristiti i za istovremeno uređivanje prevoda u dve različite grane (ili čak tri, kada se uposle oba sinhroprikaza). U opcijama projekta, pod stavkom Fascikla grane: zadajte putanju korene granske fascikle, i Sekundarni sinhro će automatski otvarati fajlove iz te grane. Kako izmenite poruku u glavnoj grani, tako će se to odraziti na istu poruku u drugoj grani (naravno, ako je ima tamo).

## Veb upiti

Prikaz Veb upit nabraja skripte definisane projektom, kao i vaše lokalne. Primer skripte koja sa oslanja na Googleove jezičke alatke, kao i projektni fajl za nju, možete naći ovde.

## Zasluge i licenca

Lokalizuj

Autorsko pravo za program © 2007-2008, Nikolaj Šaforostov shaforostoff@kde.ru

Nešto kô̑da preuzeto iz KBabela, Lokalizujevog prethodnika.

Autorsko pravo za dokumentaciju © 2007-2008, Nikolaj Šaforostov shaforostoff@kde.ru

Autor:

- Nikolaj Šaforostov (Николай Шафоростов, Nick Shaforostoff) shaforostoff@kde.ru

Više detalja potražite na domaćoj strani Lokalizuja.

preveo Časlav Ilić caslav.ilic@gmx.net

&underFDL; &underGPL;

&documentation.index;