2002-02-03
0.08.00

# Priručnik za Sistem pomoći KDE‑a

## Sistem pomoći KDE‑a

Sistem pomoći KDE‑a projektovan je da pojednostavi pristup uobičajenim unixovskim izvorima pomoći (uputne i infostrane), kao i sopstvenoj dokumentaciji KDE‑a (u XML formatu).

Svi osnovni KDE programi potpuno su dokumentovani, zahvaljujući naporu Dokumentacionog tima. Ako želite da pomognete, za više detalja pišite koordinatorki tima, Lori Vots (Lauri Watts), na lauri@kde.org. Prethodno iskustvo nije neophodno, samo poletnost i strpljenje.

Ako želite da pomognete prevođenju KDE dokumentacije na svoj maternji jezik, stupite u kontakt sa Koordinatorom prevoda Albertom Astalsom Sidom (Albert Astals Cid), aacid@kde.org. Više detalja, među njima kontakte koordinatora za pojedine jezike, možete naći na veb sajtu lokalizacije KDE‑a i u odeljku Kontakt ovog dokumenta.

### Instalacija

K‑centar-pomoći je sastavni deo osnovne instalacije KDE‑a, i dolazi sa svakom kopijom KDE‑a. Prebiva u paketu `kdebase`, koji se može preuzeti sa ftp://ftp.kde.org/pub/kde/, ali se verovatno već nalazi u skupu paketa vašeg operativnog sistema.

## Pozivanje pomoći

K‑centar-pomoći možete dozvati na nekoliko načina:

iz menija Pomoć

  Pomoć se verovatno najčešće poziva iz samog programa. Izaberite Pomoć Sadržaj da otvorite pomoć za dati program na strani sadržaja.

iz KMenija

  Kliknite na veliko K‑dugme na panelu, pa izaberite Pomoć. To će otvoriti K‑centar-pomoći na početnoj strani dobrodošlice.

iz panela

  Podrazumevano, panel Kickera sadrži ikonu za otvaranje K‑centra-pomoći, kada se opet prikaže strana s dobrodošlicom.

iz komandne linije

  K‑centar-pomoći se može pokrenuti pomoću URL‑a za prikaz fajla. URL‑ovi su priloženi i za uputne i infostrane. Koriste se na sledeći način:

  pomoć programa

    `khelpcenter` `help:/kedit`

    Otvara pomoć za K‑uređivanje na strani sadržaja.

  lokalni URL

    `khelpcenter` `file:/ usr/local/src/qt/html/index.html`

  uputna strana

    `khelpcenter` `man:/strcpy`

  infostrana

    `khelpcenter` `info:/gcc`

  Poziv `khelpcenter` bez parametara otvara početnu stranu dobrodošlice.

## Sučelje K‑centra-pomoći

Sučelje K‑centra-pomoći sastoji se od dva okna s podacima.

Traka alatki i meniji detaljnije su objašnjeni pod .

Dokumenti sadrže sopstvene alatke za navigaciju. Njima dokument možete pratiti ili redom, preko veza Sledeće, Prethodno i Početak, ili nešto slobodnije, prateći hiperveze u tekstu.

Veze mogu voditi ili u druge odeljke istog dokumenta, ili u druge dokumente. Ikonama Nazad (strelica ulevo) i Napred (strelica udesno) možete se kretati kroz dokumente koje ste posetili u tekućoj sesiji.

Dva okna prikazuju sadržaj sistema pomoći (levo) i same dokumente pomoći (desno).

### Okno Sadržaj

Okno Sadržaj dato je na levoj strani prozora K‑centra-pomoći. Kao što biste i očekivali, razdvajač oknâ možete šetati tako da uvek komotno čitate sadržaj jednog od njih.

Okno Sadržaj je dodatno podeljeno u dva jezička, jedan s menijem koji daje sve dokumente pomoći dostupne K‑centru-pomoći, i drugi sa pojmovnikom terminologije KDE‑a.

#### Meni Sadržaj

Sadržaj podrazumevano daje sledeće stavke:

Dobrodošli u KDE

  Uvod u KDE, okruženje radne površi.

Uvod u KDE

  Vodič za brzi uvod u KDE. Sadrži obilazak sučelja KDE‑a i konkretnu pomoć i savete za elegantniju upotrebu KDE‑a.

KDE‑ovo uputstvo za korisnike

  Temeljno istraživanje KDE‑a: instalacija, podešavanje i prilagođavanje, korišćenje.

Uputstva za programe

  Sopstvena dokumentacija KDE‑a. Svi KDE programi dokumentovani su u XML formatu, koji se pretvara u HTML kada pozovete pomoć. Ovaj odeljak nabraja sve KDE programe, uz kratak opis i vezu ka potpunoj dokumentaciji datog programa.

  Programi su prikazani u razgranatom stablu koje podražava strukturu KMenija, tako da lakše možete naći program koji tražite.

Uputne strane naredbi

  Uputne strane su tradicionalni format dokumentacije na vezi za unixovske sisteme. Većina programa na sistemu imaće svoju uputnu stranu. Pored njih, uputne strane postoje i za programske funkcije i formate fajlova.

Pregledanje info strana

  Texinfo dokumentaciju koriste razne GNU‑ove naredbe, kao što su `gcc` (kompilator C‑a/C++a), `emacs`, i mnoge druge.

Tutorijali

  Kratki tutorijali, u obliku razrade postupaka ili opštih informacija.

Često postavljana pitanja o KDE‑u

  Pitanja koja se često postavljaju o KDE‑u i odgovori na njih.

KDE na Webu

  Veze ka KDE‑u na Webu, kao što su zvanični veb sajt KDE‑a i drugi korisni sajtovi.

Informacije o kontaktima

  Kako da kontaktirate programere KDE‑a, i kako da se pridružite poštanskim listama.

Podržavanje KDE‑a

  Kako da pomognete i uključite se u razvoj.

### Odeljci uputnih i infostrana

Uputne strane su standardna unixovska uputstva, nebrojeno godina u službi po raznim operativnim sistemima. Često su krajnje temeljite, najbolji izvor informacija o unixovskim naredbama i programima. Ljudi kada kažu „RTFM“, uputstvo koje imaju u vidu često je baš neka uputna strana.

Uputne strane nisu savršene. Umeju da idu u dubinu i sitne tehničke detalje, pošto ih često pišu programeri za programere. U nekim slučajevima to ih čini nepredusretljivim, pa čak i bezmalo potpuno nerazumljivim mnogim korisnicima. Ipak, one su najbolji izvor čvrstih činjenica za većinu programa komandne linije, a često i jedini.

Možda ste se zapitali šta znači broj kada pročitate nešto kao `man(1)` — broj označava odeljak uputstva u kome se strana nalazi. K‑centar-pomoći koristi ove brojeve da raspodeli mnoge uputne strane po temama, olakšavajući vam tako pregled informacija kada samo razgledate uputstva.

Postoje i tzv. infostrane, koje su zamišljene kao zamena za uputne strane. Održavaoci nekih programa više ne dopunjuju uputne strane, tako da ako je na raspolaganju i uputna i infostrana, obično infostrana sadrži ažurnije podatke. Većina programa pak ima ili jednu ili drugu, retko obe. Ako je program za koji tražite uputstvo neka GNU‑ova alatka, najverovatnije će imati infostranu umesto uputne.

#### Kretanje unutar infostrana

Infodokumenti su uređeni hijerarhijski. Pojedine strane nazivaju se čvorovima, i svi dokumenti imaju najviši čvor, tj. početnu stranu. Na početak dokumenta možete se vratiti pritiskom na Vrh.

Prethodno i Sledeće koriste se za prelazak ne prethodnu ili sledeću stranu na trenutnom nivou hijerarhije.

Klikom na stavku menija u okviru dokumenta prelazite na niži nivo u hijerarhiji. Nagore u hijerarhiji vraćate se klikom na Gore.

Uputne su date slično kao infostrane, tako da je indeks odeljka najviši čvor, a svaka uputna strana nivo ispod. Jednoj uputnoj strani odgovara tačno jedna strana pomoći.

### Pojmovnik KDE‑a

Pojmovnik služi brzim upitima za definicije pojmova iza reči koje su vam nepoznate. Kreću se od programa i tehnologija posebnih za KDE, do opštih termina u unixovskom računarstvu.

U levom oknu možete videti prikaz stabla, u jednom od dva oblika: Abecedno ili Po temi. Oba navode iste stavke, ali drugačije poređane, kako biste brzo našli ono što vas zanima.

Dok se krećete prikazom stabla levo, stavke koje budete birali prikazivaće se desno.

### Meniji i trake alatki

K‑centar-pomoći ima minimalističko sučelje, kako biste mogli da se usredsredite na pomoć, a ne na upotrebu samog pregledača pomoći.

Traka alatki sadrži sledeće ikone:

#### Ikone u traci alatki

Nazad

  Prelazak na stranu koju ste prethodno gledali.

Napred

  Prelazak na narednu stranu. Ova je ikona aktivna samo kada ste već upotrebili Nazad.

Štampaj

  Štampanje sadržaja trenutno vidljive strane.

Nađi

  Traženje reči na trenutno vidljivoj strani.

Povećaj font

  Uvećavanje veličine teksta u oknu prikazivača.

Smanji font

  Smanjivanje veličine teksta u oknu prikazivača. Ova je ikona aktivna samo kada ste prethodno uvećali tekst.

Meniji sadrže sledeće stavke:

Fajl
  Fajl Štampa...

    Štampanje sadržaja trenutno vidljive strane.

  CtrlQ Fajl Napusti

    Zatvaranje i napuštanje K‑centra-pomoći

Uređivanje
  CtrlA Uređivanje Izaberi sve

    Izbor svog teksta na tekućoj strani.

  CtrlF Uređivanje Nađi...

    Traženje reči na trenutno vidljivoj strani.

Prikaz
  Prikaz Prikaži izvor dokumenta

    Prikaz HTML izvora strane koju trenutno gledate.

  Prikaz Postavi kodiranje

    Promena kodiranje tekuće strane. Obično je podrazumevana postavka Samootkrivanje zadovoljavajuća, ali ako tekst ipak nije ispravno prikazan, izbor određenog kodiranja ga može popraviti.

Idi Nazad

  Odlazak na stranu koju ste prethodno čitali.

Idi Napred

  Ako ste išli unazad putem ikone ili stavke u meniju, ovom stavkom možete se ponovo vraćati unapred.

Idi ...

  Na dnu menija Idi nalazi se istorijat, spisak poslednjih nekoliko strana koje ste gledali. Izborom neke od njih otići ćete direktno na nju.

## Zasluge i licence

K‑centar-pomoći

Prvobitno razvio MatijasElter (Matthias Elter) elter@kde.org

Tekući održavalac je Kornelijus Šumaher (Cornelius Schumacher) schumacher@kde.org

&underFDL; &underGPL;